CELEX: 
Language: da
Date: 2021-07-14 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) 2019/2152 for så vidt angår præcisering af, hvilke statistiske oplysninger der skal indberettes af skatte- og toldmyndighederne, og om ændring af bilag V og VI hertil

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ved forordning (EU) 2019/2152 om europæisk erhvervsstatistik ("EBS-forordningen") er der fastlagt en fælles retlig ramme for udvikling, udarbejdelse og formidling af europæisk erhvervsstatistik. 
            
            
               I bilag V og VI til EBS-forordningen er det angivet, hvilke oplysninger til statistiske formål vedrørende eksport og import af varer, som skatte- og toldmyndighederne i hver medlemsstat skal indberette til deres nationale statistikmyndighed.
            
            
               Artikel 5, stk. 2 og 3, i EBS-forordningen giver Kommissionen beføjelse til at vedtage delegerede retsakter med henblik på at supplere og ændre EBS-forordningens retlige bestemmelser vedrørende skatte- og toldmyndigheders meddelelse af oplysninger.
            
            
               2.HØRINGER FORUD FOR RETSAKTENS VEDTAGELSE
            
            
               Kommissionen har hørt interessenter som led i udarbejdelsen af denne delegerede retsakt.
            
            
               Kommissionen har hørt nationale eksperter, deriblandt navnlig styringsgruppen for international handel med varer i marts 2021. Den har desuden hørt ekspertgruppen for de nationale statistiske kontorer i det europæiske statistiske system.
            
            
               Kommissionen har holdt både Europa-Parlamentet og Rådet behørigt orienteret om høringerne.
            
            
               3.JURIDISKE ASPEKTER AF DEN DELEGEREDE RETSAKT
            
            
               Denne delegerede retsakt har til formål at supplere EBS-forordningen ved at præcisere, hvilke statistiske oplysninger vedrørende eksport og import af varer, som skatte- og toldmyndighederne i hver medlemsstat skal indberette til den kompetente nationale statistikmyndighed.
            
            
               I tillæg hertil ændrer den delegerede retsakt desuden bilag V og VI til EBS-forordningen. Ændringen af bilag V skal sikre, at skattemyndighederne giver de nationale statistikmyndigheder oplysninger om fjernsalg af varer inden for Fællesskabet. Samtidig skal ændringen af bilag VI sikre, at toldmyndighederne indberetter oplysninger om de anvendte toldforenklinger og om, hvilke handelsaktører der er involveret. Det sikrer også, at toldmyndighederne under centraliseret toldbehandling indberetter oplysninger til deres nationale statistikmyndighed i den medlemsstat, hvor varerne befinder sig.
            
            
               Den delegerede retsakt har ingen virkninger for EU-budgettet.
            
            
               Den vedrører et emne, der er relevant for Det Europæiske Økonomiske Samarbejdsområde (EØS), og bør derfor omfatte hele EØS-området.
            
            
               KOMMISSIONENS DELEGEREDE FORORDNING (EU) …/…
            
            
               af 14.7.2021
            
            
               om supplerende regler til Europa-Parlamentets og Rådets forordning (EU) 2019/2152 for så vidt angår præcisering af, hvilke statistiske oplysninger der skal indberettes af skatte- og toldmyndighederne, og om ændring af bilag V og VI hertil 
               
            
               (EØS-relevant tekst)
            
            
               EUROPA-KOMMISSIONEN HAR —
            
         
         
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2019/2152 om europæisk erhvervsstatistik og om ophævelse af ti retsakter på området erhvervsstatistik
                  1
               , særlig artikel 5, stk. 2 og 3, og
            
            
               ud fra følgende betragtninger:
            
            
               (1)I bilag V og VI til forordning (EU) 2019/2152 er det angivet, hvilke oplysninger til statistiske formål vedrørende eksport og import af varer, som skatte- og toldmyndighederne i hver medlemsstat skal indberette til den kompetente nationale statistikmyndighed.
            
            
               (2)Det bør præciseres, hvilke statistiske oplysninger vedrørende eksport og import af varer der skal indberettes til den kompetente nationale statistikmyndighed af skatte- og toldmyndighederne i hver medlemsstat, jf. bilag V og VI til forordning (EU) 2019/2152.
            
            
               (3)For at sikre, at de oplysninger, som skattemyndighederne indberetter til den nationale statistikmyndighed til statistiske formål, indeholder oplysninger om fjernsalg af varer inden for Fællesskabet, er det nødvendigt at ændre bilag V til forordning (EU) 2019/2152.
            
            
               (4)Det er nødvendigt at ændre bilag VI til forordning (EU) 2019/2152 for at sikre, at toldmyndighedernes forpligtelse til at indberette toldangivelsesdata til deres nationale statistikmyndighed ved centraliseret toldbehandling, jf. artikel 179 i Europa-Parlamentets og Rådets forordning (EU) nr. 952/2013
                  2
               , hvis mere end én medlemsstat er involveret, også gælder i den medlemsstat, hvor varerne befinder sig.
            
            
               (5)Det er ligeledes nødvendigt at ændre bilag VI til forordning (EU) 2019/2152 for at sikre, at de nationale statistikmyndigheder kan modtage oplysninger fra deres toldmyndigheder om de anvendte toldforenklinger og om, hvilke handelsaktører der er involveret.
            
            
               (6)Bilag V og VI til forordning (EU) 2019/2152 bør derfor ændres —
            
            
               VEDTAGET DENNE FORORDNING:
            
            
               Artikel 1
            
            
               Genstand
            
            
               Denne delegerede forordning præciserer, hvilke statistiske oplysninger vedrørende eksport og import af varer der skal indberettes til den kompetente nationale statistikmyndighed af skatte- og toldmyndighederne i hver medlemsstat.
            
            
               Artikel 2
            
            
               Oplysninger fra momsangivelser
            
            
            
               Oplysningerne fra momsangivelser om afgiftspligtige personer eller ikke-afgiftspligtige juridiske personer, jf. punkt a), i bilag V til forordning (EU) 2019/2152, skal som minimum indbefatte følgende:
            
            
               a)den afgiftspligtige persons eller ikke-afgiftspligtige juridiske persons fulde navn
            
            
               b)fuldstændig adresse, inkl. postnummer
            
            
               c)det identifikationsnummer, som den pågældende person er blevet tildelt i overensstemmelse med artikel 214 i Rådets direktiv 2006/112/EF
                  3
               
            
         
         
            
               d)for hver afgiftspligtig person eller ikke-afgiftspligtig juridisk person:
            
            
               i)beskatningsgrundlaget i forbindelse med erhvervelse og levering af varer inden for Unionen opgjort på grundlag af momsangivelser, jf. artikel 251, litra a) og c), i direktiv 2006/112/EF
            
            
               ii)afgiftsperioden.
            
            
               Artikel 3
            
            
               Oplysninger fra momsoversigter
            
            
               1.De oplysninger om levering af varer inden for Unionen, der er indsamlet fra momsoversigterne, jf. punkt b) i bilag V til forordning (EU) 2019/2152, skal som minimum indbefatte følgende:
            
            
               a)afgiftsperioden
            
            
               b)hver national leverandørs momsregistreringsnummer
            
            
               c)momsregistreringsnummeret for erhververen i partnermedlemsstaten
            
            
               d)beskatningsgrundlaget mellem hver national leverandør og erhverver i partnermedlemsstaten
            
            
               e)angivelse af efterfølgende leverancer.
            
            
               2.De oplysninger om erhvervelser inden for Unionen, som er meddelt af alle andre medlemsstater, jf. punkt c) i bilag V til forordning (EU) 2019/2152, skal som minimum indbefatte følgende:
            
            
               a)afgiftsperioden
            
            
               b)hver national erhververs momsregistreringsnummer
            
            
               c)det samlede beskatningsgrundlag efter national erhverver aggregeret efter partnermedlemsstat.
            
            
               Artikel 4
            
            
               Oplysninger vedrørende toldangivelser
            
            
               De oplysninger, der er omhandlet i punkt c) i bilag VI til forordning (EU) 2019/2152, skal indbefatte alle oplysninger, som de nationale statistikmyndigheder behøver for at udarbejde europæiske statistikker over international handel med varer, og skal som minimum indbefatte de oplysninger, der fremgår af bilag I til nærværende forordning. 
            
            
               Artikel 5
            
            
               Ændring af forordning (EU) 2019/2152
            
         
         
            
               Bilag V og VI til forordning (EU) 2019/2152 erstattes af teksten i bilag II til nærværende forordning. 
            
            
            
               Artikel 6
            
            
               Ikrafttræden
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Den anvendes fra den 1. januar 2022.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 14.7.2021.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 327 af 17.12.2019, s. 1. 
               
               
                  
                     (2)
                  
                        Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1). 
               
               
                  
                     (3)
                  
                        Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
                        
               
            
      
    ---documentbreak--- 
      
         
         
            
               BILAG I 
            
            
            
            
               
                  1. Generelle oplysninger
                        
               
               
                  1.1 Type angivelse
                        
               
               
                  1.2 Type supplerende angivelse
                        
               
               
                  1.3 Procedure 
               
               
                  1.4 Supplerende procedure(r)
               
               
                  1.5 Dato for antagelse af toldangivelsen
                        
               
               
                  2. Bevillinger
                        
               
               
                  2.1 I tilfælde af centraliseret toldbehandling, hvor mere end én medlemsstat er involveret: nummeret på bevillingen til centraliseret toldbehandling
               
               
                  3. Parter
                        
               
               
                  3.1 Eksportørens identifikationsnummer
                        
               
               
                  3.2 Importørens identifikationsnummer
                        
               
               
                  3.3 Køberens identifikationsnummer
                        
               
               
                  3.4 Modtagerens identifikationsnummer1 
               
               
                  4. Værdiansættelsesoplysninger/afgifter
                        
               
               
                  4.1 Faktureringsvaluta
                        
               
               
                  4.2 Præference (præferencebehandling fra toldmyndighedernes side)
               
            
         
         
            
               
                  5. Lande
                        
               
               
                  5.1 Bestemmelseslandets kode
                        
               
               
                  5.2 Afsender-/eksportlandets kode
                        
               
               
                  5.3 Oprindelseslandets kode
                        
               
               
                  5.4 Præferenceoprindelseslandets kode
                        
               
               
                  5.5 I tilfælde af centraliseret toldbehandling: enten frembydelsestoldstedets kode eller koden for den medlemsstat, hvor varerne frembydes for toldmyndighederne
               
               
                  6. Identifikation af varer
                        
               
               
                  6.1 Nettomasse (kg)
                        
               
               
                  6.2 Supplerende enheder
                        
               
               
                  6.3 Varekode — KN-kode
                        
               
               
                  6.4 Varekode — Taric-kode
                        
               
               
                  6.5 Varekode HS6, hvis Taric-koden eller KN-koden ikke foreligger
               
               
                  7. Transportoplysninger
                        
               
               
                  7.1 Beholder
                        
               
               
                  7.2 Transportmåde ved grænsen
                        
               
               
                  7.3 Idenlandsk transportmåde
                        
               
               
                  8. Statistiske data
                        
               
               
                  8.1 Transaktionens art
                        
               
               
                  8.2 Statistisk værdi
               
            
            
               1 Kun for toldoplysningskravene i forordning (EU) 2016/341
                  1
               .
            
         
         
            
               
            
               BILAG II
            
            
            
               "BILAG V 
            
            
               Oplysninger, som de ansvarlige skattemyndigheder i hver medlemsstat skal indberette til den nationale statistikmyndighed, omhandlet i artikel 5, stk. 2: 
            
            
               a)oplysninger fra momsangivelserne for de afgiftspligtige personer eller de ikke-afgiftspligtige juridiske personer, som for den givne periode har anmeldt levering af varer inden for Unionen i overensstemmelse med artikel 251, litra a), i Rådets direktiv 2006/112/EF, eller erhvervelser af varer inden for Unionen i overensstemmelse med. artikel 251, litra c), i nævnte direktiv 
            
            
               b)oplysninger fra momsoversigter om levering af varer inden for Unionen, der er indsamlet fra momsoversigterne i overensstemmelse med artikel 264 og 265 i direktiv 2006/112/EF 
            
            
               c)oplysninger om erhvervelser inden for Unionen meddelt af alle andre medlemsstater, jf. artikel 21, stk. 2, i Rådets forordning (EU) nr. 904/2010
                  2
               
            
            
               d)oplysninger fra momsangivelser for afgiftspligtige personer, der ikke er etableret i forbrugsmedlemsstaten, og som gør brug af særordningen i afsnit XII, kapitel 6, afdeling 3, i direktiv 2006/112/EF, og som i den pågældende periode har angivet levering af varer under denne ordning i overensstemmelse med artikel 369g i nævnte direktiv
            
            
               e)oplysninger om levering af varer i forbindelse med særordningen, jf. afsnit XII, kapitel 6, afdeling 3, i Rådets direktiv 2006/112/EF, meddelt af alle andre medlemsstater i overensstemmelse med artikel 21, stk. 1, i forordning (EU) nr. 904/2010.
            
            
            
                  BILAG VI 
            
            
               Oplysninger, som de ansvarlige toldmyndigheder i hver medlemsstat skal indberette til den nationale statistikmyndighed, omhandlet i artikel 5, stk. 3: 
            
            
               a)oplysninger til identificering af den person, der foretager hhv. eksport og import inden for Unionen af varer, som er omfattet af toldproceduren for aktiv forædling
            
            
               b)registrerings- og identifikationsdata for erhvervsdrivende i henhold til EU's toldbestemmelser, som er tilgængelige i det elektroniske system vedrørende EORI-nummer som omhandlet i artikel 7 i Kommissionens gennemførelsesforordning (EU) 2015/2447
                  3
               
            
            
               c)de registreringer af import og eksport baseret på toldangivelser, som er godkendt eller har været genstand for afgørelser af de nationale toldmyndigheder, og:
            
            
               i)som er indgivet til disse myndigheder eller
            
            
               ii)for hvilke den supplerende angivelse i henhold til artikel 225 i gennemførelsesafgørelse (EU) 2015/2447 er tilgængelig for disse toldmyndigheder gennem direkte elektronisk adgang i bevillingshaverens system eller
            
            
               iii)som de har modtaget i henhold til artikel 179 i forordning (EU) nr. 952/2013.
            
            
               d)oplysninger om de anvendte procedurer, forenklinger eller bevillinger til handelsaktører samt oplysninger til identificering af de pågældende handelsaktører.
            
         
         
            
               "
            
         
         
            
                  
                     (1)
                  
                        Kommissionens delegerede forordning (EU) 2016/341 af 17. december 2015 til supplering af Europa-Parlamentets og Rådets forordning (EU) nr. 952/2013 med overgangsregler angående visse bestemmelser i EU-toldkodeksen, hvor de relevante elektroniske systemer endnu ikke er operationelle, og om ændring af Kommissionens delegerede forordning (EU) 2015/2446 (EUT L 69 af 15. 3. 2016, s. 1).
               
               
                  
                     (2)
                  
                        Rådets forordning (EU) nr. 904/2010 af 7. oktober 2010 om administrativt samarbejde og bekæmpelse af svig vedrørende merværdiafgift (EUT L 268 af 12.10.2010, s. 1).
                        
               
               
                  
                     (3)
                  
                        Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).